stanford-oval/wikipedia huggingface dataset:
המטבח הקזחי
הערות שוליים

↑  online etymology dictionary
1 2  Food in Kazakhstan: 15 Traditional Dishes to Look Out For, Food in Kazakhstan: 15 Traditional Dishes to Look Out For, ‏Last updated: June 23, 2023
↑  The Concept "Tort Tuluk" in Turkic Languages and Perception of Wealth In Diwanu Lugat-It-Turk, Miras Kossybayev, L.N. Gumilyov, Eurasian National University, Astana, Kazakhstan
↑  , בשברמק קלאסי, taste.htgetrid
↑  Besbarmak Named Most Popular National Dish Among Foreigners, OMIRGAZY D. in: CULTURE on 10 SEPTEMBER 2023
1 2 3 4 5 6 7 8 9 10 11 12 13 14 15 16  Nov 4th, 2021, Almukhambetova M. Top 20 Foods of Kazakhstan: Cuisine of Central Asia Nomads
1 2 3 4 5 6 7 8 9  Food in Kazakhstan: 15 Traditional Dishes to Look Out For, Food in Kazakhstan: 15 Traditional Dishes to Look Out For, ‏Last updated: June 23, 2023
↑  Dumpling Delight: Shuzhyq - Uzbekistan's Flavorful Meat Dumplings in Broth, Invented-Recipes
↑  Encyclopedia, Science News & Research Reviews
↑  מאכלים לאומיים קזחיים: המתכונים העתיקים ביותר ששרדו עד היום
↑  Сайт для тех, кто любит готовить, Мипалау
↑  Nick Zukin, December 13, 2016, Willamette week Lagman Is the Ramen of Central Asia, And One of Portland's Rarest Exotic Soups
↑  השם תלוי באזור. המאפה נקרא גם: טנדיר נון, טונור נון, פטיר נאן וכן: לפיושקה.
↑  דני בר, מתכון: לחם צ'ילפק קזחי çelpek, באתר danybar.co.il, ‏25 אוקטובר 2022
| --- | --- |
בקרת זהויות :  NLI: 987007556391005171  LCCN: sh99000198 
| מטבחים בעולם |
| --- | --- | --- |
| אוקיאניה | אוסטרליה • ניו זילנד |  |
| אירופה | אוסטריה • איסלנד • אירלנד • איטליה • אסטוניה • בלארוס • בולגריה • בלגיה • בריטניה (אנגליה • סקוטלנד) • גרמניה • הונגריה • הולנד • יוון • לוקסמבורג • ספרד • סקנדינביה (דנמרק • נורווגיה • שוודיה) • פולין • פורטוגל • צ'כיה • צרפת • רומניה • רוסיה • שווייץ |  |
| אמריקה | ארצות הברית • ארגנטינה • ברזיל • האיטי • ונצואלה • מקסיקו • פרו |  |
| אסיה | אינדונזיה • גאורגיה • הודו • וייטנאם • טורקיה • יפן • קוריאה • ירדן • ישראל • לבנון • מונגוליה • סוריה • סין • סינגפור • עיראק • פרס • קזחסטן • קטר • תאילנד • תימן |  |
| אפריקה | אריתראה • אתיופיה • דרום אפריקה • לוב • מדגסקר • מצרים • מרוקו • תוניסיה • גאנה |  |
| שונות | המטבח היהודי • מטבחי אמריקה הלטינית • המטבח המזרח-תיכוני • המטבח הים-תיכוני • המטבח האסייתי • המטבח ביוון העתיקה • מטבח ימי הביניים |  |
הכנת פילאף בקזאן (סיר ברזל)
קווודאק
דוכן למכירת קורט
טנדיר-נאן
הכנת מנטי על ידי בישול באדים
איירן
שק-שק
מרק שבעת הימים

| --- | --- |
מרק שבעת הימים במסעדה באוסטין, טקסס
מרק שבעת הימים במסעדה באוסטין, טקסס
 
 מאכלים
 סוג:  מרק, מזון, מאכלי פירות ים 
 מוצא:  מקסיקו 
 מרכיבים עיקריים:  בשר עוף 
 
מרק שבעת הימים (באנגלית, ""seven seas soup"), הידוע גם בשם caldo de mariscos ("מרק פירות ים") הוא גרסה מקסיקנית של תבשיל דגים, פופולרי באזורי החוף במקסיקו. הוא בדרך כלל עשוי ממרק עוף, עגבניות, דגים או פירות ים, בתוספת פירות ים מקומיים טריים, ובדומה למרקים מקסיקניים אחרים, הוא מבושל במהירות בתוך ציר דק.
הערות שוליים

↑  William A. Orme Jr. (1985-04-14). "On the Road through Baja California". New York Times.
↑  Olivia Wu (2003-01-22). "Grand seafood soups:Dipping into coastal waters yields lusty regional fish soups". San Francisco Chronicle.
ערך זה הוא קצרמרבנושא מזון. אתם מוזמנים לתרום לוויקיפדיה ו.
יקב כביר

| --- | --- |


כרמי יקב כביר במורדות הר כביר. ברקע נראים בתי היישוב אלון מורה
 נתונים כלליים
 סוג:  יקב
 מייסדים:  אליאב הלל ואיתמר וייס
 תקופת הפעילות:  2007–הווה (כ־18 שנים)
 משרד ראשי:  אלון מורה
 ענפי תעשייה:  תעשיית היין 
 מוצרים עיקריים:  יין
 
יקב כביר הוא יקב בוטיק שהוקם בשנת 2007 באלון מורה שבשומרון. היקב שוכן על מורדותיו של רכס הר כביר, ומכאן שמו.
הכרמים והיקב

היקב הוקם בשנת ה'תשס"ז, 2007, עם נטיעת הכרם הראשון באלון מורה. הכרמים גדלים באדמת טרה רוסה, ובגובה של כ-780 מטרים מעל פני הים, מה שיוצר טרואר המתאים לגידול כרמי יין.
ייצור היין החל בשנת ה'תשע"א, 2011. הענבים גדלים בכרמי היקב הגדלים בכ-100 דונם. היקב מייצר כ־10,000 בקבוקים בשנה. ליקב מרכז מבקרים ומסעדה, הצופים אל כרמי היין של היקב, כרמי הזיתים ונופי השומרון כולל הר גריזים והר עיבל, ואליו מגיעים תיירים מהארץ ומהעולם.
קרבת הכרמים ליקב מאפשרת קליטת ענבים בטמפרטורה ובאיכות מיטבית ישירות ליקב, וכך להגיע לשלבי התסיסות במצב הטוב ביותר.
היינן הראשי הוא אליאב הלל וכורם היקב הוא איתמר וייס.
הכרמים והיקב > סוגי היינות המופקים ביקב

ליקב סדרת יינות אדומים: קברנה סובניון, קברנה פרנק, מרלו, שיראז, סנגו'בזה, פינו נואר.
וכן סדרת יינות לבנים: שרדונה, סובניון בלאן, גוורמטרמינר.
כמו כן ישנה סדרת reserved collection: הר גריזים-קברנה סוביניון, הר עיבל-מרלו, עמק תרצה - שיראז.
הכרמים והיקב > שמן זית

היקב מחזיק גם בכרמי זית מזן פיקואל נבאלי שמהם מופק שמן זית. כמו כן היקב משווק גם דבש דבורים.
פרסים

יינות היקב זכו בפרסים ומדליות בתחרויות בין־לאומיות[דרושה הבהרה]
בשנת 2020 זכה היקב במדליה בתחרות הבין־לאומית טרה וינו.
הערות שוליים

↑  כבוד לשומרון: פרסים בתחרות היין הבנילאומית, באתר "סרוגים", 30 בנובמבר 2020
חביות יין מתיישנות במרתף יקב כביר.
יין, שמן ודבש מתוצרת יקב כביר
ולש קורגי

| --- | --- |

 ארץ מוצא:  בריטניה
 שימושים:  רעיית צאן, חיפוש סמים, שעשועים ולוויה
 קבוצה:  כלבי רועים וצאן
 תכונות
 משקל:  זכרים: ¼12 ק"ג נקבות: ⅛11 ק"ג
 גובה כתפיים:  25-32 ס"מ
 גובה:  30 ס״מ 
 תוחלת חיים:  קרדיגן ולש קורגי: 11.7 שנים פמברוק ולש קורגי: 11.5 שנים
 אופי:  נאמן, ערני, אינטליגנטי בעל מזג בטוח.
 אילוף:  הסתגלות גבוהה
 תיאור:  בעל פרווה קצרה או בינונית בצבעים שונים: שחור, לבן או חום.
 
ולש קורגי (Welsh Corgi) הוא סוג של כלב רועים ולשי. המילים "קור" ו-"גי" משמען ככל הנראה "כלב גמדי" בוולשית עתיקה.
אף כי הקורגים אינם מוזכרים במסמכים היסטוריים, סבורים כי הם שמשו רועי בקר באזור ויילס במשך מאות שנים. הם השתייכו לקבוצת כלבים הידועים כ"כלבי עקב" (Heeler) משום שהתרוצצו בזריזות בין עדרי הבקר, והיו נושכים את עקביהן של הבהמות שהתרחקו מהעדר. רגליהם הקצרות, גופם השרירי וזריזותם, אפשרו להם להימלט מפגיעות.
במאה ה-20 עלתה קרנו של קורגי כחיית שעשועים וככלב תצוגה, בעיקר בגלל חיבתם של בני משפחת המלוכה הבריטית לגזע. הגזעים עורבבו לפני בערך 200 שנה ועד שנת 1934 נחשבו לגזע יחיד, כאשר בשנה זו הגזעים הופרדו על ידי ההתאחדות הבריטית לכלבנות לשני סוגים: קרדיגן ופמברוק.
ולש קורגי קרדיגן

הוולש קורגי קרדיגן הוא הגזע הקדום מבין השניים, גזע זה היה בין הראשונים שהגיעו לאיים הבריטיים ממרכז אירופה. לקורגי מקורות משותפים עם גזע הבאסט האונד, ומאמינים שאת אבות הגזע הביאו שבטי נוודים קלטיים אשר הגיעו לאזור ויילס בשנת 1200 לפני הספירה. הקורגים נחשבו לכלבי רעייה כה מוצלחים ומוערכים, עד שחוק קלטי קדום אף אסר חבלה או גנבה שלהם והטיל עונשים כבדים על העבריינים.
ולש קורגי קרדיגן > מאפיינים חיצוניים

לקרדיגן פרווה כפולה בעלת שכבה תחתונה רכה ושכבה עליונה סיבית וארוכה, הם באים בצבעים שונים כגון אדום, שחור, כחול בהיר או מנומר. הזכרים שוקלים 14-17 ק"ג והנקבות 11–14 ק"ג.
ולש קורגי קרדיגן > אופי

הקורגי הוא כלב משפחה נמרץ, נאמן, עדין וחברותי לכן הוא מצוין עם ילדים, אך נוטה לנבוח בקול רם ובדרך כלל מאופק עם זרים עקב היותו ערני וחכם.
ולש קורגי פמברוק

האבות הקדמונים הישירים של גזע הפמברוק הובאו מעבר לתעלה האנגלית על ידי אורגים פלמיים ששוכנעו על ידי מלך אנגליה הנרי הראשון, להגר לוויילס בשנת 1107 לספירה. הפמברוק פופולרי יותר מאשר גזע הקרדיגן, עובדה שניתן לייחס להיותו חביב על משפחת המלוכה: בשנת 1934 רכשה המלכה אליזבת את הקורגי פמברוק הראשון שלה ובמהלך השנים היו לה מעל ל-30 פמברוקים.
ולש קורגי פמברוק > מאפיינים חיצוניים

לפמברוקים זנב קצר מאוד, אוזניים מחודדות ופנים שועליים. הם קטנים יותר מהקרדיגנים, רגליהם ישרות ופרוותם העליונה רכה יותר. הם באים בצבעים שונים כגון: שחור, אדום, וחום בהיר. הזכרים שוקלים 12–14 ק"ג והנקבות 11–13 ק"ג בממוצע. גובהם זהה לקרדיגנים.
ולש קורגי פמברוק > אופי

כלב אדיב, אינטליגנטי, ממושמע, אוהב וערני ביותר. הקורגי נחשב לכלב בעל אופי רציני יותר מהאופי השובב של הקרדיגן.
קורגי הוא כלב חברותי וטוב למשפחות עם ילדים.
בריאות

הקורגי נחשב לכלב בריא בעל תוחלת חיים הנעה בין 12–15 שנים בממוצע, עלול לסבול מבעיות במפרק הירך, בעיות ראייה ופרצות דיסק בגלל גבו הארוך.
תחרויות

הקורגים מתחרים בתחרויות אג'יליטי (כלבנות), צייתנות, רעייה, גישוש ו-flyball.
פולקלור

בפולקלור הוולשי הקורגי היה סוס הרכיבה המועדף על פיות יער לוחמות. אגדה אחרת מספרת שהקורגים היו מתנה של פיות היער לבני האדם והסימונים על הפרווה של הכלב נשארו שם בגלל האוכף והרתמות של הפיות.
על פי סיפור עם אנגלי, המלכה ויקטוריה טיילה בדרך כפרית יום אחד עד שמרכבתה עצרה כיוון שנתקלה בעץ שנפל על הדרך. בעת שתהתה איך תעבור, פיה הופיעה לפניה פתאם וכדי לעזור למלכה יצרה שני קורגים יש מאין, אחד היה הפמברוק והשני היה הקרדיגן, שני הקורגים הזיזו את גזע העץ כדי לפנות למלכה את הדרך.
כלב מגזע ולש קורגי קרדיגן
קרדיגן ולש קורגי (משמאל) ופמברוק ולש קורגי (מימין)
יקבי סגל

| --- | --- |

 נתונים כלליים
 חברת אם:  טמפו משקאות 
 ענפי תעשייה:  תעשיית היין 
 
לוגו אחר של היקב
יקב סגל היא חברה ישראלית העוסקת בייצור יינות.
היסטוריה

העיר בוברויסק שברוסיה הלבנה, היושבת על גדות נהר ברזינה, שימשה צומת מעבר של תוצרת חקלאית מגאורגיה ותבואות מאוקראינה[דרוש מקור]. בשנת 1787, החל יענקל צבי הירש סגל, תושב בוברויסק, לעסוק בייצור משקאות חריפים. הידע ואומנות התסיסה והזיקוק פותחו ושוכללו במהלך המאה ה-19 ונמסרו במשפחת סגל מדור לדור, עד שהגיעו לבני-ניניו של סגל, האחים אלחנן ויחזקאל. בשנת 1925 עלתה משפחת סגל לארץ ישראל והתיישבה בכרם התימנים. באותה שנה הקימו האחים את המפעל הראשון בארץ לזיקוק כוהל, במושבה הגרמנית שרונה. הניסיון הרב הביא למעורבותם של האחים במזקקות נוספות בארץ, והיה זה יחזקאל סגל אשר התבקש בשנות ה-30, עת שלטו הצרפתים בסוריה ולבנון, לעזור בהקמת שני מפעלי זיקוק בביירות ובדמשק.
שבעה דורות עסקה שושלת סגל בזיקוק אלכוהול. עם העלייה לארץ ישראל החליטו להשתמש בידע שנצבר גם לייצור יין. היינות הראשונים נקראו "יינות אשקלון", על שם אזור גידול הענבים, שלהערכת המשפחה דמה באופיו לאזור בורדו שבצרפת.
בשנת 1954 עבר המפעל לרמלה ונקרא בתחילה "כרמי צבי", כהוקרה לצבי הירש סגל. עם השנים, שונה השם ל"יין של סגל". לאחר רכישת יינות סגל על ידי יקבי ברקן ביולי 2001, היקב עבר ל"מתחם ברקן" שבלב כרמי קיבוץ חולדה. ההנהלה החדשה החליטה שפעילות "היין של סגל" תופעל כיקב עצמאי, עם כרמים נפרדים, מתקנים מבודלים ודרך ייצור יין שונה. כך נשמר אופיו המיוחד של היין הנוצר לפי שיטות מלפני שנים רבות.
ב-2004 עברה השליטה ביקב (יחד עם חברת האם יקבי ברקן) לידי טמפו משקאות.
על הכרמים

רוב הענבים של היקב מגיעים מהגליל העליון. באמצע שנות ה-90 היו יינות סגל חלוצי נטיעות הכרמים בגליל העליון. חלקות גפנים חדשות המיועדות לייצור בלעדי של יקב סגל, ניטעו שם לאורך נחל דישון, עמק קדש וליד מושב דובב. ענבים עבור "הסדרות המסורתיות" של היקב מגיעים מכרמים הנטועים באזור לטרון.
לקריאה נוספת

אליעזר זקס, יין ישראלי: מבחר יינות ישראל, תל אביב: קורדינטה, ספטמבר 2011, עמ' 153-152
אליעזר זקס וירון גולדפישר, שביל היין: טיול ביקבי ישראל, תל אביב: קורדינטה, 2007, עמ' 191-190
שלמה פפירבלט, עולם היין, כפר סבא: אריה ניר, תשס"ב 2002, עמ' 195
הערות שוליים

1 2 3   רונית ורד, הצצה לתולדות היין בישראל, באתר הארץ, 10 באפריל 2013
↑  אלי דניאל, יקבי ברקן השלימה רכישת יינות סגל - סכום הרכישה הופחת בכ-20% ל-4.85 מיליון שקל, באתר TheMarker‏, 24 ביולי 2001
↑  הארץ, טמפו רכשה את השליטה ביקבי ברקן ב-6.6 מיליון ד', באתר TheMarker‏, 3 בספטמבר 2004
הדס מנור, ‏טמפו רוכשת השליטה ביקבי ברקן: רכשה מבעלי המניות 39% ב-6.6 מ' ד', באתר גלובס, 2 בספטמבר 2004
מהשדה לצלחת

"מהשדה לצלחת", "מהחווה לשולחן" (באנגלית: Farm-to-table; מוכר גם בשימוש הלועזי "פארם טו טייבל") היא תנועה חברתית, המקדמת הגשת מזון מקומי במסעדות ובמזנונים בבתי ספר, בעדיפות על ידי רכישה ישירה מהיצרן (שעשוי להיות יקב, מבשלת בירה, חווה, מדגה או סוג אחר של יצרן מזון). זה יכול להתבצע על ידי יחסי מכירה ישירים, הסדר חקלאי הנתמך על ידי הקהילה, שווקי איכרים, מפיץ מקומי או על ידי המסעדה או בית הספר המגדלים אוכל משלהם. "מהשדה לצלחת" משלב לעיתים קרובות סוג של עקיבות מזון (מוכר כ"דע מנין מגיע המזון שלך") כאשר מקור המזון מזוהה בפני הצרכנים. לעיתים קרובות מסעדות אינן יכולות למצוא את כל המזון הדרוש להן למנות באופן מקומי, ולכן רק חלק מהמנות או רק מרכיבים מסוימים מתויגים כמקומיים.
התנועה "מהשדה לצלחת" התעוררה פחות או יותר במקביל לשינויים בעמדות לגבי בטיחות במזון, טריות המזון, עונתיות המזון וכלכלת החווה הקטנה. כמו כן, ניתן לראות את ההשפעה של המטבח הנורדי החדש במסעדות, במאמצי "מהשדה לצלחת" ובמדיניות ציבורית סביב הסביבה, החקלאות והתזונה.
בישראל

מסעדת "המטבח של רמה" ביישוב הקהילתי נטף שבהרי יהודה פועלת על פי עקרונות השיטה ומשתמשת בחומרי גלם מקומיים ונחשבת למסעדה הראשונה בישראל בסגנון זה.
מסעדת "משק ברזילי" נולדה במושב ירקונה, במשק שנוסד בתחילת שנות ה-30 של המאה ה-20, ולימים, בשנת 2002, הוקמה המסעדה בלב השדה.
מסעדת "חוות צוק" בתל אביב נסמכת באופן כמעט בלעדי על תוצרת חוות צוק בעמק האלה.
גם מסעדת "גריל עץ" במלון מצפה הימים של השף ארז קומרובסקי מגישה אוכל גלילי בסגנון "מהשדה לצלחת".
בדצמבר 2019 הוקמה מסעדת "איגרא במשק" במשק מלמד שבכפר הנגיד, הדוגלת בהגשת מנות שמבוססת על חומרי הגלם במשק.
לקריאה נוספת

לין לוי ותיקי גולן, נעים להכיר, כאן הפרה שלכם, באתר ynet, 21 במאי 2016
הערות שוליים

↑  Brain, Roslynn. "The Local Food Movement: Definitions, Benefits & Resources". Utah State University. Utah State University. נבדק ב-15 באפריל 2017. {{cite web}}:  (עזרה)
↑  MICHAEL TETZSCHNER, NEW NORDIC CUISINE, MUSEUM OF DANISH AMERICA(הקישור אינו פעיל)
מונסטר (משקה)

| --- | --- |

 סוג:  מותג משקאות 
 יצרן:  Monster Beverage 
 מוצא:  ארצות הברית 
 מועד הכנה ראשוני:  אפריל 2002 
 
מונסטר אנרגיה (באנגלית: Monster Energy) הוא משקה אנרגיה המיוצר על ידי חברת המשקאות Monster Beverage Corporation (לשעבר: Hansen Natural Company). ייצור המשקה החל באפריל 2002. החברה ידועה בשיתופי הפעולה שלה עם תחרויות ספורט ואקסטרים כגון: Motogp, נאסקאר, BMX, מוטוקרוס, גלישת גלים ושלג, אליפות הלחימה האולטימטיבית ותחרויות ספורט אלקטרוני (eSports). בנוסף, חברת מונסטר אנרגיה משתפת פעולה עם מספר להקות ברחבי העולם, כמו, Asking Alexandria, The Word Alive, Maximum The Hormone ו-Shinedown.
ישנם 45 סוגים שונים של משקאות תחת המותג מונסטר בצפון אמריקה, כולל המותג הליבה מונסטר אנרגיה, ג'וואה מונסטר (באנגלית: Java Monster), אקסטרה סטראנת' (באנגלית: Extra Strength), אימפורט (באנגלית: Import), ריהאב (באנגלית: Rehab) ומאסל מונסטר (באנגלית: Mucle Monster).
בתחילת שנת 2020 הוחל בשיווק המשקה בישראל על ידי החברה המרכזית לייצור משקאות קלים, יצרנית משקאות קוקה-קולה בישראל.
פרסום

מונסטר אנרגיה מפרסמת בעיקר דרך חסויות של אירועי ספורט, כולל BMX, מוטוקרוס, רכיבה על הרים, סנובורד, גלישה על סקייטבורד, מרוץ מכוניות וגם בעיקר חסויות של אירועי ספורט אלקטרוני.
בשנת 2012, קולטון ליין קורפ (באנגלית: Colton Lile Corporation) הכריזה על כך שהיא מחליפה מפיצים מ-Anheuser-Busch לקוקה-קולה.
פרסום > סמליל

הסמליל של מונסטר אנרגיה הוא מוכר ומזוהה בעיקר בחסויות של אירועים שונים. עיצוב הלוגו נוצר על ידי McLean Desing, חברת מיתוג אסטרטגית הנמצאת בקליפורניה. הסמליל מורכב מהאות האנגלית 'M' במין מראה תוסס וירוק על רקע שחור. ה-'M' מסוגנן באופן המרמז על כך שהוא נוצר על ידי הטפרים של מפלצת קורעת דרך פחית זאת.
הערות שוליים

↑  נווית זומר, שוק משקאות האנרגיה: המותג האמריקני Monster Energy מגיע לישראל, באתר ynet, 23 בדצמבר 2019
| --- | --- |
בקרת זהויות :  MusicBrainz: 18d312be-0435-4e2d-94f5-8acef927878d 
פרסום של חברת מונסטר על רכבות לאס וגאס (2007)
לוסיאן אוליבייה

| --- | --- |
אין תמונה חופשית
 לידה:  1838 מוסקבה, האימפריה הרוסית 
 פטירה:  14 בנובמבר 1883 (יוליאני) (בגיל 45 בערך) יאלטה, האימפריה הרוסית 
 מסעדות:  הרמיטאז'
 
לוסיאן אוליבייה (בצרפתית: Lucien Olivier;‏ 1836 או 1837 – 14 בנובמבר 1883, יאלטה) היה מסעדן ממוצא צרפתי, הבעלים של מסעדת הרמיטאז' במוסקבה מאז תחילת שנות ה-60 של המאה ה-19, שהייתה אחת היוקרתיות בעיר; הוא ידוע כיוצר המתכון לסלט החורף, שנקרא על שמו ומשמש כסלט רוסי מסורתי. המתכון שלו היה סוד, שמעולם לא גילה עד מותו.
ביוגרפיה

לוסיאן נולד ככל הנראה במוסקבה. בספרי עיון של שנות 1840–1850, תואר יוסף אנטון אוליבייה אחד, סוחר מהגילדה השלישית, שהתגורר באזור פטרובקה, אך לא ידוע אם היה קרוב משפחתו של לוסיאן. לוסיאן אוליבייה עבד תחילה במסעדה ובמלון הרמיטאז', שנוסד בשנות ה-60 של המאה ה-19. בשנות ה-70 של המאה ה-19, הפך לבעלים. הוא קיבל את זכויות הסחר כסוחר מהגילדה השנייה בשנת 1867. אוליבייה הוזמן על ידי הדומה העירונית של מוסקבה לארגן את החלק הקולינרי של החג הצבאי בסוקולניקי לרגל חגיגות ההכתרה לצאר אלכסנדר השלישי בשנת 1881.
על פי מחקריו של א' אלכסייב, אזרח צרפתי בשם ניקולא אוליבייה נודע בשם לוסיאן אוליבייה, שניהל בשנת 1868 את מלון הרמיטאז' בבית פגוב בכיכר טרובניה במוסקבה; החל משנת 1877 נקרא המלון (והמסעדה שהוצמדה אליו) הרמיטאז' ומנהלו היה סוחר הגילדה השנייה, לוסיאן אוליבייה בן 40, שהתגורר בשדרות פטרובסקי גם בבית פגוב. לדברי אלכסייב, ניקולא שינה את שמו כדי להדגיש את מוצאו הצרפתי מטעמי שיווק ופרסום.
הוא מת ביאלטה ב-14 בנובמבר 1883 בגיל 45 ממחלת לב. גופתו הועברה למוסקבה ונקברה בבית העלמין וובדנסקוי. בשנת 2008 התגלה ושוחזרה מצבת קברו של אוליבייה (חלקה 12 בבית העלמין וודנסקוי).
לאחר מותו של אוליבייה, הבעלים של מסעדת הרמיטאז' הגדול (זה היה שם הטברנה בראשית המאה ה-20) הייתה "חברת אוליבייה", שהרכבה השתנה מספר פעמים. במהלך מהפכת 1917, המסעדה נסגרה, בבניין שוכנו מוסדות שונים, המסעדה נפתחה מחדש בשנות 1920 אך משנת 1923 עד 1941 שכן בה "בית האיכרים".
לדברי ולדימיר גיליארובסקי, אוליבייה שמר בסוד את המתכון לסלט שלו, למרות שהמרכיבים העיקריים היו ידועים ולא משנה כמה קשה הטבחים אז ניסו לשחזר אותו בדיוק, הם לא הצליחו בשחזורו המדויק של הסלט. הדבר יצר אגדות מסוגים שונים על טיב הסלט.
הערות שוליים

↑  В некоторых современных публикациях именуется бельгийцем, однако источники подобных утверждений остаются неизвестными.
↑  "Вечерняя Москва - Вечерняя Москва - Москвичам расскажут всю правду об Оливье". אורכב מ-המקור ב-2013-03-16. נבדק ב-2013-03-13.
↑  П. Б. Письма о Москве // Вестник Европы, Т. II, март 1881 года. С. 404.
↑  В купеческом состоянии с 1867 года.
↑  Ялтинский конец Оливье: Французский ресторатор и создатель салата закончил свои дни в Крыму
↑  Interesting facts, Trivia, Russian restaurants
↑  "История салата Оливье". נבדק ב-2018-08-29.
↑  В. А. Гиляровский. Москва и москвичи. На трубе.
| --- | --- |
בקרת זהויות :  VIAF: 4892154260611724480002   WorldCat (עם VIAF): 4892154260611724480002 
קברו של אוליבייה במוסקבה
הפדרציה הבין-לאומית לכלבנות

| --- | --- |


 מדינה:  בלגיה 
 מטה הארגון:  ת'וין 
 מייסדים:  גרמניה, בלגיה, צרפת, אוסטריה, הולנד 
 עובדים:  435 
 תקופת הפעילות:  22 במאי 1911 – הווה (113 שנים) 
 www.fci.be/en/
 
תעודת יוחסין של כלב גזעי, המונפקת על ידי ההתאחדות הישראלית לכלבנות
הפדרציה הבין-לאומית לכלבנות (צרפתית: Fédération Cynologique Internationale; ראשי תיבות: FCI) היא פדרציה בינלאומית של מועדוני כלבים שממוקמת בת'וין, בלגיה. הפדרציה אינה משתמשת בתרגום האנגלי, World Canine Organisation, לעיתים קרובות.
מטרותיה של הפדרציה מתוארות במאמר השני בתקנונה:
היסטוריה

הפדרציה הבין-לאומית לכלבנות נוסדה בשנת 1911 על ידי גרמניה, אוסטריה, בלגיה, צרפת והולנד. החברה המרכזית לכלבנות מצרפת והחברה המלכותית יוברט הקדוש מבלגיה יצרו מחדש את הפדרציה הבין-לאומית לכלבנות אחרי שזו נעלמה במלחמת העולם הראשונה.
עובדות

במאי 2008 היו חברים 84 מועדני כלבים בפדרציה, כל מועדון כלבים ממדינה אחרת. כל מדינה מסדירה את חוגי הגזע ורשומות ההרבעה שלה, ומאמנת את שופטיה. הפדרציה הבין-לאומית לכלבנות משמשת כגוף מתאם בינלאומי ובודקת ששושלות היוחסין והשופטים מאושרים באופן בינלאומי. בנוסף, הפדרציה הבין-לאומית לכלבנות נותנת חסות ומארגנת את תערוכת הכלבים העולמית ותערוכות בינלאומיות נוספות. הפדרציה הבין-לאומית לכלבנות אינה קשורה לשום מועדון כלבים או גוף אחר המשתמש בראשי התיבות "FCI".
גזעים

הפדרציה הבין-לאומית לכלבנות מחלקת את כל גזעי הכלבים ל-10 קבוצות. כל קבוצת גזעים מבוססת על נושא אחר, כגון מראה או שימוש. 10 הקבוצות הן:
כלבי בקר וצאן
פינצ'ר ושנאוצר, דמויי דוגה וכלבי הרים שווייצריים
טריירים
דאקלים
שפיץ וטיפוסים פרימיטיבים
ציידי ריח וקרוביהם
פוינטרים וסטרים
רטריברים, ספניאלים וכלבי מים
כלבי לוויה וזעירים
כלבי רוח
בכל קבוצה יש חלקים שונים, המתפקדים כתת-קבוצות שונות של גזעי כלבים. בחלקים אלו גזעי הכלבים מסודרים בסדר אלפביתי על פי ארצות המקור שלהם.
לכל גזע יש מספר הגזע משלו. מספר זה מבטיח שהגזע הספציפי יוכל להימצא מיד, אף על פי שלגזע יש שמות שונים בשפות ובמדינות שונות ושישנם שמות גזעים הדומים אחד לשני. לדוגמה, הביוהאנד הנורווגי נמצא בקבוצה 5 (שפיץ וטיפוסים פרימיטיבים), בחלק 3 (רועים וכלבי שמירה נורווגים), ומספר הגזע שלו הוא #237.
תערוכות

המידע של הפדרציה הבין-לאומית לכלבנות על תערוכות ותחרויות עבודה מוחזק אצל כל אחת מהמדינות החברות בפדרציה. התוצאות של תערוכות ותחרויות אלו נשלחות אל המשרד הראשי בגרמניה.
בנוסף, הפדרציה הבין-לאומית לכלבנות מטילה הגבלות על תערוכות בינלאומיות במספר קטגוריות. קטגוריות אלו כוללות התאמה, אג'יליטי, משמעת, מרוצי כלבי רוח, תחרות שדה ועוד.
ראו גם

מועדון כלבים
מספור גזעי הכלבים על פי הפדרציה הבין-לאומית לכלבנות
קבוצות הפדרציה הבין-לאומית לכלבנות
הערות שוליים

↑  לתעודה בצד השני, אילן יוחסין של הכלב, עד שלוש דורות
↑  אתר הפדרציה הבין-לאומית לכלבנות
↑  אתר מועדון הכלבים האוסטרי
↑  אתר מועצת הכלבנות האוסטרלית הלאומית
↑  אתר איחוד הכלבנות האוקראיני
↑  אתר מועדון הכלבים של אורוגוואי
↑  אתר איחוד הכלבנות של הרפובליקה של אזרבייג'ן
↑  אתר הסוכנות הלאומית של מועדוני הכלבים האיטלקים
↑  אתר מועדון הכלבים של איסלנד
↑  אתר מועדון הכלבים האירי
↑  אתר אגודת הכלבנות של אל סלוודור
↑  אתר מועדון הכלבים של אסטוניה
↑  אתר איגוד רישום הכלבים האקוודורי
↑  אתר הפדרציה הארגנטינאית לכלבנות
↑  אתר פדרציית הרפובליקה הבולגרית לכלבנות
↑  אתר מועדון הכלבים של בוליביה
↑  אתר החברה המלכותית יוברט הקדוש
↑  אתר איחוד הכלבנות הבלארוסי
↑  אתר הקונפדרציה הברזילאית לכלבנות
↑  אתר הפדרציה הגיאורגית לכלבנות
↑  אתר אגודת הכלבנות של גואטמלה
↑  אתר מועדון הכלבים של גיברלטר
↑  אתר איגוד מועדוני הכלבים הגרמני
↑  אתר מועדון הכלבים הדני
↑  אתר איחוד הכלבנות של אפריקה הדרומית
↑  אתר מועדון הכלבים ההודי
↑  אתר מועצת מועדון הכלבים ההולנדי
↑  אתר מועדון הכלבים של הונג קונג
↑  אתר מועדון הכלבים ההונגרי
↑  אתר מועדון הכלבים של הפיליפינים
↑  אתר איחוד הכלבנות של וייטנאם
↑  אתר פדרציית הכלבנות של ונצואלה
↑  אתר מועדון הכלבים של טאיוואן
↑  אתר הפדרציה למדע כלבים ולכלבים מעורבים
↑  אתר מועדון הכלבים היווני
↑  אתר מועדון הכלבים היפני
↑  אתר ההתאחדות הישראלית לכלבנות
↑  אתר הפדרציה הלוקסמבורגית לכלבנות
↑  אתר הפדרציה הלטבית לכלבנות
↑  אתר החברה הליטאית לכלבנות
↑  אתר מועדון הכלבים של מונטנגרו
↑  אתר מועדון הכלבים של מלטה
↑  אתר איחוד הכלבנות של רפובליקת מקדוניה
↑  אתר הפדרציה המקסיקנית לכלבנות
↑  אתר החברה המרכזית לכלבנות של מרוקו
↑  אתר מועדון הכלבים הנורווגי
↑  אתר מועדון הכלבים של ניו זילנד
↑  אתר אגודת הכלבנות של ניקרגואה
↑  אתר איחוד הכלבנות של נסיכות מולדובה
↑  אתר איחוד הכלבים הסיני
↑  אתר מועדון הכלבים של סינגפור
↑  אתר מועדון הכלבים הסלובני
↑  אתר מועדון הכלבים הסלובקי
↑  אתר מועדון הכלבים של סן מרינו
↑  אתר החברה המלכותית הספרדית לכלבנות
↑  אתר מועדון הכלבים הסרבי
↑  אתר פדרציית הכלבנות של פוארטו ריקו
↑  אתר מועדון הכלבים הפולני
↑  אתר מועדון הכלבים הפורטוגזי
↑  אתר מועדון הכלבים הפיני
↑  אתר מועדון הכלבים של פנמה
↑  אתר מועדון הכלבים של פקיסטן
↑  אתר מועדון הכלבים של פרו
↑  אתר מועדון הכלבים של צ'ילה
↑  אתר איחוד הכלבנות הצ'כי
↑  אתר החברה המרכזית לכלבנות
↑  אתר עמותת מועדון הכלבים הקולומביאני
↑  אתר אגודת הכלבים של קוסטה ריקה
↑  אתר הפדרציה הקוריאנית לכלבנות
↑  אתר מועדון הכלבים הקפריסאי
↑  אתר מועדון הכלבים הקרואטי
↑  אתר אגודת הכלבנות הרומנית
↑  אתר הפדרציה הרוסית לכלבנות
↑  אתר מועדון הכלבים השוודי
↑  אתר החברה השווייצרית לכלבנות
↑  אתר מועדון הכלבים של תאילנד
| --- | --- |
בקרת זהויות :  GND: 350533-9  NKC: kn20020520008  VIAF: 129632399   WorldCat (עם VIAF): 129632399
חליבה מכנית

ציוד חליבה אשר חולב באופן אוטומטי באמצעות ואקום
חליבה מכנית או חליבה ממוכנת הוא התהליך בו נחלבות בהמות (בעיקר פרות, כבשים או עזים), תוך שימוש במיכון לשם החליבה עצמה (בהבדל מהחליבה הידנית) ולשם סיוע בשינוע הבהמות אל תוך המחלוב (מכון החליבה) והחוצה ממנו. החליבה הממוכנת מתבצעת באמצעות יצירת פעימות ואקום על פטמות עטיני הבהמות בצורה המדמה חליבה ידנית. חליבה מכנית היא צורת החליבה הנפוצה היום בעולם המערבי.
פיתוח החליבה הממוכנת הביא לגידול בגודל הממוצע של רפתות החלב, מרפת משפחתית שכללה מספר מועט של פרות לרפתות של עשרות, מאות ואף אלפי פרות. הגידול בהיקף הרפתות הפך את ענף הבקר לחלב בחלק ממדינות המערב לענף בעל מאפיינים תעשייתיים במובנים רבים.
היום התפתחה החליבה המכנית עד כדי כך שניתן לראות בעשרות רפתות בישראל רובוטים המשמשים מכונת חליבה ומאפשרים לפרה להיכנס אליהן, כשהיא רוצה בכך, להזדהות באמצעות מחשב ולהיחלב בצורה המתאימה לה.
ב-1836 הומצא מכשיר החליבה הראשון. מכשיר זה היה מורכב מארבעה קטטרים, המוחדרים לפי-הפטמות, שחוברו בצינור גומי למכל חלב. מכונות אלו, כמו מכונות שהתבססו על הפעלת לחץ מכני על פטמת הפרה או שאיבה בוואקום, לא תמיד היו יעילות, ואף גרמו לפגיעה בפטמת הפרה וברקמת העטין. כיום, מקובלת חליבה באמצעות משאבת ואקום, המתחברת לעטיני הפרה באמצעות גביעים קשיחים, מרופדים בשרוול גומי. מכונת החליבה בנויה מארבעה גביעים, וכך נחלבים כל ארבעת העטינים באותו הזמן, שלא כמו בחליבה ידנית. גביע החליבה המכנית נצמד לפטמה באמצעות ואקום. שרוול הגומי בחלקו הפנימי של הגביע מכיל אבוב הפועם (כלומר מתנפח ומתכווץ) בערך אחת לשנייה, ובאופן זה מעודד את זרימת החלב מן הפטמה דרך צינור בתחתית הגביע למכל, ולחלופין זרימת חלב מגוף העטין אל הפטמה.